 9 ሕዳር 2020 ምንጪ ስእሊ, Getty Images መግለጺ ስእሊ, ናይ ተቓውሞ ሰልፊ ዘካየድ ደገፍቲ ፕረዚደንት ኣባል ደሞክራት ጆ ባይደን ኣብቲ ዝተኻየደ መረጻ ከም ዝተዓወተ እኳ እንተተገለጸ ፕረዚደንት ዶናልድ ትራምፕ ነቲ ኣብ ገለ ኣገደስቲ ዝተብሃላ ግዝኣታት ኣሜሪካ ንዝተረኽበ ውጽኢት ብሕጊ ክብድሆ ወጢኑ ኣሎ ጠበቕኡ ሩዲ ጁልያኒ ንፎክስ ኒውስ ኣብ ዝሃቦ ሓበሬታ ነቲ ስዕረት ምቕባል ጌጋ ምዃኑ ከብርህ ከሎ ኣብዚ መረጻ እንተወሃደ ኣብ ሰለስተ ወይ ኣርባዕተ ክሳብ 10 ኣብ ዝበጽሓ ግዝኣታት ስርቂ ከም ዝነበረ ዘረጋግጽ ድልዱል መርትዖ ኣሎ ኢሉ ፕሬዚደንት ትራምፕ ዓቃብ ሕጊ የብለይን ኢሉ ትራምፕ ንትዊተርን ፌስቡክን ኣጠንቂቑ ጉጅለ ጎስጓስ ትራምፕ ዛጊት እቲ ድልዱል መርትዖ ዝብሎ እንታይ ምዃኑ እኳ እነተዘይኣነጸረ ኣብ ኣገደስቲ ዝበሃላ ግዝኣታት ናብ ቤትፍርዲ ክኸይድ ምዃኑ ኣፍሊጡ ኣሎ እምበኣር ኣብዚ ጉዳይ ዛጊት እንፈልጦ እዚ እዩ ፔንሲልቫንያ ኣብ ፔንሲልቫንያ ተዓዘብቲ ዕድል ስለዝተኸልኡ ናይ ክሲ ፋይል ከም ዝኸፍቱ ሩዲ ጁልያኒ ተዛሪቡ እቶም ተዓዘብቲ መስርሕ ምቑጻር ድምጺ ብግቡእ ይካየድ ምህላው ዝከታተሉ ኮይኖም ኣብ መብዛሕትኡ ግዝኣታት ቅድሚ መዓልቲ መረጻ ክሳዕ እተመዝገቡ ክኣትው ይፍቀደሎም እዩ ሎም ዘበን ኣብ ገለ ከባቢታት ቅድሚ መዓልቲ መረጻ ዝተገብሩ ቀይድታት ነይሮም ገሊኦም ምስ ለበዳ ኮሮናቫይረስ ብዝተኣሳሰር እዩ ኣብ ብዝሒውን ቀይድታት ነይሮም ኣብ ፊላደልፍያ ኣብ ማእከላት ምቑጻር ድምጺ ናይ ሽዱሽተ ሜተር ዙርያ ቀይዲ እኳ እንተነበረ ተዓዘብቲ ንመምርሒታት ምክልኻል ኮቪድ-19 ክሳዕ ዘኽበሩ ናብ 1.8 ሜተር ክጎድል ቤትፍርዲ ብሓሙስ በዪኑ እዩ ጉጅለ ጎስጓስ ትራምፕ ሰብ መዚ መረጻ ንትእዛዝ ቤት ፍርዲ ከም ዝጠሓሱ ብምክላጽ ክሲ መስሪቱ ኣሎ ምንጪ ስእሊ, Getty Images መግለጺ ስእሊ, ተዓዛቢት ድምጺ ኣብ ፒትስበርግ ፔንሲልቫንያ ሰብ መዚ መረጻ ግና ነቲ ክሲ ይነጽግዎ ሚሺጋን ኣብ ሚሺነን ኣብ 2016 ትራምፕ ብጸቢብ ተዓዊቱ እኳ እንተነበረ ኣብ 2020 ባይደን ከም ዝዕወት እዩ ተገሊጹ ሕዳር 4 ጉጅለ ጎስጓስ ትራምፕ ንመስርሕ ምቁጻር ድምጺ ምዕዛብ ከም ዝተኸልከሉ ብምግላጽ ምቁጻር ድምጺ ክቋረጽ ዝጠልብ ክሲ መስሪቶም ዳኛ እቲ ክሲ እኹል መርትዖ የብሉን ብምባል ነጺግዎ ምንጪ ስእሊ, Getty Images ዊስከንስን ጉጅለ ጎስጓስ መረጻ እቲ ፕረዚደንት ኣብ ዊስከንስን ንቡር ዘይኮኑ ነገራት ከም ዝተርኣዩ ብምግላጽ ዳግማይ ምቑጻር ክግበር ክጠልብ ምዃኑ ኣፍሊጡ እዩ እዚ ዳግማይ ምቑጻር መኣስ ከም ዝካየድ ኣይተፈለጠን ኣብታ ግዝኣት እቲ ከምዚ ዝኣመሰሉ መስርሓት ክሳብ 17 ሕዳር ክዛዘም ኣለዎ ኣብ 2016ውን ኣብ ዊስከንስን ዳግመ ምቑጻር ከም ዝተኻየደን ናይ ከባቢ 100 ድምጺ ፍልልይ ከም ዝተረኽበን ኣብ ዩኒቨርስቲ ኮሎምብያ ፕሮፌሰር ሕጊ ሪቻርድ ብሪፎልት ይገልጽ ኔቫዳ ሰልፊ ሪፓብሊካን ኔቫዳ ብትዊተር ኣብ ዝዘርግሖ ሓበሬታ ብኣሽሓት ዝቑጸሩ ካብ ኔቫዳ ግዒዞም ክንሶም ድምጾም ብምሃብ ነቲ ሕጊ ዝጠሓሱ ሰባት ተረኺቦም ኣለው ኢሉ ዝርዝር ሓበሬታ እቶም ካብ ኔቫዳ ከም ዝገዓዙ ግና ድምጾም ዝሃቡ ሰባት ዘርጊሖም ኣለው እንተኾነ ግን እቲ ሊስታ ንበይኑ ሕጊ ከም ዝተጥሓሰ መረጋገጺ ክኸውን ከም ዘይክእል ፖሊቲፋክት ይገልጽ እቶም ቅድሚ መዓልቲ መረጻ ኣብ ዘሎ 30 መዓልትታት ካብታ ግዝኣት ናብ ካልእ ዝገዓዙ ሰባት ኣብታ ግዝኣት ኔቫዳ ድምጾም ክህቡ ይኽእሉ እዮም ኣብ ክልእ ግዝኣታት ንትምህርቲ ዝኸዱ ነበርቲ ኔቫዳውን ከምኡ ብዘይካዚ ኣባላት ሪፓብሊካ ክታም እተለልይ ማሽን ብግቡእ ኣይተለልይን እያ ብዝብል ክሲ ክትውገድ ንዘቕረብዎ ጠለብ ፌደራል ዳኛ ነጺግዎ እዩ ጆርጅያ ኣብ ኣውራጃ ቻትሃም ጆርጅያ እቲ መስርሕ ምቑጻር ጸገም ከምዘለዎ ብምግላጽ ምቑጻር ድምጺ ደው ክብል ጥርዓን ቀሪቡ ነይሩ ኣቦ መንበር ሰልፊ ሪፓብለካን ጆርጅያ ዴቪድ ሻፈር ሓንቲ ሰበይቲ ልዕሊ 50 ድምጺ መውሃቢ ወረቐት ምስ ዘይቁጸር ወረቓቕቲ ክትሕውስ ርእየ ክብል ኣብ ትዊተር ጽሒፉ ዳኛ ብ5 ሕዳር ነቲ ጥርዓን ድምጺ መውሃቢ ወረቓቕቲ ብዘይግቡእ ከም ዝተሓዋወሰ ዘርእይ ጭብጢ የሎና ብምባል ነጺግዎ እዩ ኣሪዞና ጉጅለ ጎስጓስ ትራምፕ ገለ ሕጋዊ ድምጽታት ከም ዝተነጸገ ብምግላጽ ብቐዳም ኣብ ኣሪዞና ናይ ክሲ ፋይል ከፊቶም እቲ ጉዳይ ብቤት ፍርዲ ይርአ እኳ እንተሎ ጸሓፊ ጉዳያት ኣሪዞና ግና ነጺግዎ ኣሎ ምንጪ ስእሊ, Getty Images መግለጺ ስእሊ, ናይ ተቓውሞ ሰልፊ ኣብ ፎኒክስ ኣሪዞና ናብ ላዕለዋይ ቤትፍርዲ ይበጽሕ ዶ ይኸውን? 